MercaOrigen arriba un dissabte més al Mercat Municipal de Sagunt
06 d’octubre 2017

![](/media/tpdddsir/89c_mercado_mercaorigen.jpg)  
  

MercaOrigen arriba un dissabte més a Sagunt. L'Associació de Comerciants del Mercat Municipal de Sagunt ha organitzat este mercat de productors i artesans de proximitat amb productes de qualitat que, cada dissabte al matí, oferix als assistents gran varietat de productes i un ambient immillorable. Este esdeveniment, que es celebrarà tots els dissabtes de 9:00-14:00, està organitzat per l'Associació de Detallistes del Mercat de Sagunt en col·laboració amb l'Ajuntament de Sagunt, i, a més, compta amb el suport de les associacions de Sagunt “Sagunt Reviu” i “Ciudad Prohibida”, així com de “Coto Consulting”.  
  
L'objectiu d'esta iniciativa és acostar el xicotet productor i artesà local al consumidor final, utilitzant el Mercat Municipal com nexe d'unió entre ambdues parts. Per a açò, el Mercat Municipal de Sagunt posa a la disposició de productors i artesans fins a 20 llocs en la plaça exterior del mercat per ser ocupats per comerciants de tot tipus (fruites, verdures, pa, olis, orxata, manualitats, etc.).  
  
Este mercat també compta amb animació, barra i Food Trucks per amenitzar els matins dels assistents. Les parades exteriors varien de forma setmanal, fent més atractiu l'esdeveniment i donant possibilitat a diferents productors i artesans de donar-se a conéixer i als assistents a descobrir novetats cada dissabte.  
  
Per més informació o inscripció, es pot visitar la pàgina [www.mercatsagunt.com/mercaorigen](http://www.mercatsagunt.com/mercaorigen/), o  també, enviar  un correu  a gerencia@mercatsagunt.com.

*   [](http://www.facebook.com/sharer.php?u=https://aytosagunto.es/va/actualitat/mercaorigen-arriba-un-dissabte-mes-al-mercat-municipal-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/mercaorigen-arriba-un-dissabte-mes-al-mercat-municipal-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/mercaorigen-arriba-un-dissabte-mes-al-mercat-municipal-de-sagunt/ "Linked In")
*   [](mailto:?body=https://aytosagunto.es/va/actualitat/mercaorigen-arriba-un-dissabte-mes-al-mercat-municipal-de-sagunt/)